**מבקר המדינה**

דוח על תוצאות ביקורת חשבונות המועמדים שהשתתפו בבחירות המיוחדות למועצה האזורית הערבה התיכונה באפריל 2021



מבקר המדינה

###### חוק הרשויות המקומיות (מימון בחירות), התשנ"ג-1993

###### הנחיות הרשויות המקומיות (מימון בחירות) (ניהול חשבונות), התשע"ג-2013

**דוח על תוצאות ביקורת חשבונות המועמדים שהשתתפו בבחירות המיוחדות למועצה האזורית הערבה התיכונה באפריל 2021**



ירושלים, אדר א' התשפ"ב, פברואר 2022

מס' קטלוגי 2022-P-001

ISSN 0793-1948

דוח זה מובא גם באתר המרשתת של משרד מבקר המדינה

[www.mevaker.gov.il](https://edit.mevaker.gov.il/)

להלן קישור לנתונים הפרטניים של מועמדים
באתר משרד מבקר המדינה.
הנתונים באתר הם הנתונים המחייבים:
<https://bit.ly/2QKPCNT>

תוכן העניינים

רקע // 7

עיקרי הממצאים // 7

רקע

ב-6.4.21 היו אמורות להתקיים בחירות מיוחדות במועצה האזורית **הערבה התיכונה** עקב התפטרות ראש המועצה המכהן, אייל בלום.

במערכת הבחירות לראשות המועצה האזורית הערבה התיכונה אושרה מועמדותו של מועמד יחיד, **מאיר צור**, ולפיכך הוכרז המועמד כראש המועצה.

מועד מסירת דוח מבקר המדינה

לפי סעיף 23(א) לחוק, על מבקר המדינה למסור ליושב ראש הכנסת, לא יאוחר מעשרה חודשים אחרי הבחירות למועצות האזוריות, דוח בדבר תוצאות ביקורת החשבונות של המועמדים שהשתתפו בבחירות.

על פי הוראות החוק, נקבע המועד למסירת הדוח האמור ליו"ר הכנסת ל-6.2.22.

עיקרי הממצאים

תוצאות ביקורת החשבונות של המועמד נקבעו על פי הדוח הכספי שהוא מסר; על פי חוות הדעת של רואי החשבון שבדקו את החשבונות שצורפו לדוח הכספי; על פי בדיקות ובירורים משלימים שעשו עובדי משרדי; על פי השלמות, תיקונים והסברים של המועמד; ועל פי תצהירים של נציגי המועמד שהתקבלו כראיה לפי סעיף 21(ה) לחוק.

הדוח כאמור עוסק במועמד יחיד, מאיר צור. להלן תוצאות הביקורת לגבי המועמד:

למועמד ניתן דוח חיובי.

הכנסות

החוק קובע כי מקורות המימון להוצאות הבחירות של מועמדים לראשות מועצה אזורית יהיו מימון ממלכתי מאוצר המדינה ותרומות.

סך ההכנסות שעליהן דיווח המועמד מסתכמות בכ-85,716 ש"ח, כולן מאוצר המדינה.

זכאות למימון ממלכתי

כאמור, בחוק נקבע כי מועמדים זכאים למימון הוצאות הבחירות שלהם מאוצר המדינה בהתקיים התנאים המפורטים בו, ובכפוף למסירת הודעות ובהן פרטים על באי הכוח והנציגים ועל חשבון הבנק.

כאמור, המועמד זכאי למימון ממלכתי.

סך המימון המגיע למועמד מסתכם בכ-96,136 ש"ח.

הוצאות

על פי דיווחי המועמד, הוצאותיו במערכת הבחירות הסתכמו בכ-37,288 ש"ח. לאחר הביקורת הסתכמו ההוצאות ב-40,228 ש"ח.

תקרת ההוצאות

סעיף 15(ג) לחוק קובע מהו סכום ההוצאות המצטבר המרבי שמותר למועמד להוציא בגין מערכת הבחירות (להלן - תקרת ההוצאות).

המועמד לא חרג מתקרת ההוצאות.

עודף (גירעון)

על פי דיווחי המועמד, יתרת העודף במערכת הבחירות הסתכמה ב-48,428 ש"ח. לאחר הביקורת, הסתכם העודף ב-55,908 ש"ח.

כאמור, בסעיף 7(ג) לחוק נקבע כי אם הוצאות הבחירות של מועמד נמוכות מהסכומים המגיעים לו לפי חוק זה, עליו להחזיר את היתרה לאוצר המדינה.

קיום הנחיות מבקר המדינה

לפי החוק, על המועמדים לנהל את מערכת החשבונות שלהם בהתאם להנחיות.

המועמד ניהל את חשבונותיו בהתאמה להנחיות מבקר המדינה.



**מתניהו אנגלמן**

מבקר המדינה

ונציב תלונות הציבור

ירושלים, אדר א' התשפ"ב

פברואר 2022